**PRESSEMELDING**

**Investerer over kr 35 mill. i byggevarehus på Stord**

**Åpner ”drive through” byggevarehus på Heiane**

(Stord, 29. mars 2012): Optimera og eiendomsutvikleren Fronta Gruppen har til sammen investert godt over 35 millioner kroner i det nye byggevarehuset Montér Stord. Om under én uke åpner 2400 helt nye kvadratmetre på Heiane. Utelageret er flyttet under tak og tilrettelagt for gjennomkjøring av bil og dermed for en effektiv og tørrskodd handel.

Montér Stord har holdt til i Vabakkjen på Stord og har lenge søkt mer kundevennlige lokaler. Store ressurser er lagt ned for å gi både privatkunder og proffkunder et tidsriktig byggevarehus på Heiane. Heiane har en attraktiv beliggenhet og styrker Montér overfor markedet i Sunnhordland.

Kundene får en helt ny og komfortabel opplevelse ved handel av byggevarer fra den såkalte utebutikken som blant annet inkluderer trelastlager.

– Kundene kan kjøre direkte inn i hallen og laste opp varene. På denne måten blir logistikken enklere og opplastingen skjermet for vær og vind som det er mye av på Stord. Arbeidsmiljøet for medarbeiderne våre blir naturligvis også bedre, sier regionsdirektør Ole Jørgen Mo

Montér Stord blir et av de første Montér-byggevarehusene med eget fuktstyrt og temperert listverksrom. Tre er et levende materiale som kan krympe, vri og strekke på seg når det tas direkte fra et kaldtlager og monteres innomhus.

- Listene kan nå fraktes fra listverksrommet til bygge- eller oppussingsprosjektet og monteres direkte med et sluttresultat som holder mål, sier Mo.

– I den harde konkurransesituasjonen fokuserer vi på fagekspertise. I mars blir vi 11 medarbeidere, hvorav to byggmestere, tre med tømrerfagbrev og én murmester. Kombinasjonen god service, kompetanse, effektiv handel og konkurransedyktige priser er hovedelementer i på Heiane, sier daglig leder Bjørn Helge Anuglen.

– Vi har hatt stabil god vekst de siste årene, og kombinasjonen av privatkunden med et ”lite” byggeprosjekt og proffmarkedet, er en sentral driver bak denne utviklingen. Ambisjonen er at kundene skal konsentrere seg om byggingen og vi ta oss av resten. Dette innebærer bistand til tekniske beregninger og prosjektering, produksjon av precut byggesett og elementer, utplassering av byggeplasscontainere med verktøy og festemidler, rådgivning og logistikk, sier Mo.